### | | | | --- | --- | | | | | --- | | **Byråd** 24. april 2017 Sagsnr. 710-2017-8151 Dok.nr. 710-2017-101243 Sagsbehandler DPJBOJ | | 52.                 Regnskab 2016 - Årsberetning - Åbent

###

|  |  |
| --- | --- |
| Tidl. politisk behandling |  |
| Forventet sagsgang | ØK, BY |
| Lovgrundlag | Lov om kommunernes styrelse samt bekendtgørelse om budget- og regnskabsvæsen, revision m.v. |

###

**SAGENS INDHOLD**

Byrådet skal godkende regnskabet for 2016 og fremsende det
til kommunens revision. Job og Økonomi har udarbejdet årsberetning 2016 med
tilhørende bilag. Resultatopgørelsen for 2016 fremgår af nedenstående oversigt.

|  |  |  |  |  |
| --- | --- | --- | --- | --- |
| **Mio. kr.**  **(- = mindreudgifter / merindtægter og kasseforøgelse)** | **Vedtaget Budget 2016** | **Korrigeret Budget 2016** | **Regnskab 2016** | **Afvigelser regnskab -vedtaget budget** |
| Finansiering | -2.645,0 | -2.627,9 | -2.628,6 | 16,4 |
| Drift | 2.571,4 | 2.545,5 | 2.504,1 | -67,3 |
| Renter | 3,7 | 3,7 | 5,1 | 1,4 |
| **Ordinære poster i alt** | **-69,9** | **-78,7** | **-119,4** | **-49,5** |
| **Særlige poster** |  |  |  |  |
| Anlæg | 116,1 | 206,2 | 106,7 | -9,4 |
| Stina Christiansen – overførsler mellem årene | 10,0 | 10,0 | -4,0 | -14,0 |
| Mindreudgift – forsikrede ledige | -7,0 | -14,7 | -23,1 | -16,1 |
| Øvrige særlige poster | -22,0 | -22,0 | -22,0 | 0,0 |
| **Særlige poster i alt** | **97,1** | **179,4** | **57,6** | **-39,5** |
| **Finansposter** | **-16,8** | **-59,7** | **-15,9** | **0,9** |
|  |  |  |  |  |
| ***Resultat ekskl. jordforsyning og ældreboliger*** | ***10,4*** | ***41,0*** | ***-77,7*** | ***-88,1*** |
|  |  |  |  |  |
| **Jordforsyning** | **24,6** | **-3,1** | **0,4** | **-24,2** |
| ***Resultat   skattefinansieret område*** | ***35,0*** | ***37,9*** | ***-77,3*** | ***-112,3*** |
|  |  |  |  |  |
| **Ældreboliger** |  |  |  |  |
| Anlæg og drift | 14,9 | 22,6 | 18,8 | 3,9 |
| Lånoptagelse, afdrag m.v. | -15,8 | -17,7 | -16,6 | -0,8 |
| **Ældreboliger i alt** | **-0,9** | **4,9** | **2,2** | **3,1** |
|  |  |  |  |  |
| ***Effekt på***  ***Kassebeholdningen*** | ***34,1*** | ***42,8*** | ***-75,1*** | ***-109,2*** |

I årsberetningen forklares
forskellen mellem regnskabet og det oprindeligt vedtagne budget. Forskellen
mellem ’vedtaget budget’ og ’korrigeret budget’ er et udtryk for de ændringer i
bevillingerne, som Byrådet har vedtaget i løbet af 2016 i forbindelse med de
løbende budgetopfølgninger og ved konkrete sager.

**VURDERING**

I det oprindelige budget blev der
budgetteret med et overskud på 69,9 mio. kr. på de ordinære poster.
Regnskabsresultatet viser et overskud på 119,4 mio. kr., hvilket er 49,5 mio.
kr. større end oprindeligt budgetteret.

Det større overskud på de ordinære
poster skyldes mindreindtægter på finansieringssiden på 16,4 mio. kr., mindreudgifter
til driften på 67,3 mio. kr. samt nettomerudgifter til renter på 1,4 mio. kr.

Mindreindtægten på finansieringssiden
skyldes primært, at statstilskuddet ved midtvejsreguleringen er sænket med 10,8
mio. kr. som følge af lov- og cirkulæreprogrammet samt regulering som følge af,
at kommunerne i 2016 har haft færre udgifter til indkomstoverførsler. Herudover
er beskæftigelsestilskuddet sænket med 7,0 mio. kr. som følge af fald i
ledigheden på landsplan samt efterregulering vedr. 2015. Endvidere er det
ekstraordinære integrationstilskud i 2016 forhøjet med 2,9 mio. kr., og endelig
har der været en række mindre ændringer svarende til en samlet mindreindtægt på
0,9 mio. kr.

Mindreudgifterne på driften kan i
hovedtræk forklares med færre udgifter til indkomstoverførsler på 54,6 mio.
kr., mindreudgifter til aktivitetsbestemt medfinansiering på 8,8 mio. kr. samt
mindreudgifter på serviceområderne på 2,9 mio. kr.

De færre udgifter til
indkomstoverførsler skyldes færre udgifter til følgende områder: kontanthjælp
til udlændinge omfattet af integrationsprogrammet, kontant- og
uddannelseshjælp, førtidspension, sygedagpenge og revalidering.

Udgifterne til kontanthjælp til
udlændinge omfattet af integrationsprogrammet og kontant- og uddannelseshjælp
ligger 18,1 mio. kr. under det oprindelige budget. Det skyldes primært
indførelsen af integrationsydelse til borgere, som har opholdt sig i mindre end
7 år ud af de seneste 8 år i [adresse].

På førtidspensionsområdet har
udgifterne været 10,6 mio. kr. lavere end det oprindelige budget. Dette skyldes
bl.a., at der har været en gennemgang af de mellemkommunale betalinger fra
andre kommuner, som har givet en ekstraordinær merindtægt i 2016 på 4,6 mio.
kr. Samtidig har antallet af personer på førtidspension været lavere end
forventet ved budgetlægningen, hvilket har givet en mindreudgift på 6 mio. kr.

Udgifterne til sygedagpenge har
været 7,8 mio. kr. lavere end det oprindelige budget. Mindreforbruget skyldes
et lavere antal sager end forventet. Sagerne på sygedagpengeområdet har
endvidere haft en gennemsnitlig kortere varighed og dermed en højere
refusionsprocent end forudsat ved budgetlægningen.

En stor del af mindreforbruget på
indkomstoverførslerne var kendt ved budgetlægningen for 2017-20, og budgettet
for 2017-20 er derfor forsøgt tilpasset de lavere udgifter. Det kan i øvrigt
tilføjes, at udgifterne på landsplan også er lavere end de forudsætninger, der
lå til grund for økonomiaftalen mellem KL og regeringen.

Regnskab 2016 viser et
mindreforbrug til serviceudgifter på de ordinære poster på ca. 2,9 mio. kr.
Beløbet er ekskl. overførsler af uforbrugte budgetbeløb mellem årene, hvor
mindreforbruget udgør 14 mio. kr. Mindreforbruget skyldes primært et
mindreforbrug på 5,3 mio. kr. til vintertjeneste. Omvendt er er der et
merforbrug på 3,1 mio. kr. til hjælpemidler.

Herudover er der en lang række
mindre modsatrettede budgetafvigelser, der stort set udligner hinanden i det
endelige regnskabsresultat.

[adresse] fra det
oprindelige budget er beskrevet under de specielle regnskabsbemærkninger i
bilag til årsberetning.

De særlige poster viser et mindreforbrug på 39,5 mio. kr.
Der er anvendt 106,7 mio. kr. til anlægsinvesteringer på det skattefinansierede
område ekskl. jordforsyningen, hvilket er et mindreforbrug på 9,4 mio. kr. i
forhold til det oprindelige budget. Dette skyldes væsentligst, at et
rådighedsbeløb på 7,6 mio. kr. til opførelse af 29 flygtningeboliger på [adresse]
Alle i Hadsten ikke er realiseret.

I forhold til det oprindelige
budget er der mindreudgifter på områder omfattet af overførsel af over-/underskud
mellem årene. I budget 2016 indgik en ramme på 10 mio. kr. til forbrug af
opsparede midler. Institutioner mv. har imidlertid foretaget en yderligere
opsparing på 4,0 mio. kr. Mindreforbrug på områder med overførselsadgang mellem
årene udgør derfor 14,0 mio. kr.

Herudover har der været færre udgifter til forsikrede ledige
på 16,1 mio. kr. Mindreforbruget skyldes, at ledigheden har været lavere end forventet.

Resultatet vedrørende
finansposterne udviser en mindreindtægt på 0,9 mio. kr. Resultatet er primært
sammensat af en merindtægt vedrørende lånoptagelse på 5,4 mio. kr. og
mindreindtægter på kort og langfristede poster på 6,1 mio. kr.

Merindtægten vedrørende lånoptagelsen
skyldes, at der i henhold til regnskabsreglerne først optages lån i det
efterfølgende regnskabsår. Det betyder, at der i regnskab 2016 således optages lån
i henhold til låneramme 2015, og at lånoptagelsen vedrørende 2016 først sker i
2017.

Mindreindtægten på korte og
langfristede poster på 6,1 mio. kr. skyldes primært, at budgetpuljen på 10 mio.
kr. som er indarbejdet på driften til håndtering af udsving i overførte
over-/underskud i mellem årene, er ”neutraliseret” af en modpost under
kortfristede poster. Budgetpuljen er således ikke finansieret af
kassebeholdningen.

Der er en samlet merindtægt på
netto 24,2 mio. kr. vedr. jordforsyning. Det skyldes, at der er solgt flere
grunde end budgetteret, og at der har været færre udgifter til køb af jord. Til
gengæld har der været flere udgifter til byggemodning.

Resultatopgørelsen viser, at der
har været en regnskabsmæssig forøgelse af kassebeholdningen på 75,1 mio. kr. I
Budget 2016 blev der budgetteret med et forbrug af kassebeholdningen på 34,1
mio. kr.

Kommunerne
skal hvert kvartal udarbejde en likviditetsoversigt efter ”kassekreditreglen”.
”Kassekreditreglen siger, at kommunens kassebeholdning (ekskl. deponerede
beløb) skal være positiv målt som et gennemsnit over de seneste 12 måneder. Opgøres
kassebeholdningen som et 12 måneders gennemsnit er likviditeten reelt blevet
styrket med 27,7 mio. kr. i 2016.

Det kan oplyses, at der forventes
at ske overførsel af uforbrugte rådighedsbeløb vedr. anlæg inklusiv jordforsyningen
på i alt netto 100,7 mio. kr. fra 2016 til 2017, samt overførsel af uforbrugte
budgetbeløb inden for driften på i alt netto 27,1
mio. kr., jf. særskilte politiske sager.

**INDSTILLING**

Direktøren for Job og Økonomi indstiller til Byrådet:

1. At Årsberetning 2016 og bilagsdel
godkendes

2. At Årsberetning 2016 og bilagsdel
fremsendes til revisionen.

**BESLUTNING**

***Økonomiudvalget, 18. april 2017:***

Fraværende:Ingen

Indstilles godkendt.

**Bilag**

|  |  |
| --- | --- |
| Årsberetning 2016 | 710-2017-97757 |
| Bilag til årsberetning 2016 | 710-2017-97806 |